《宝安八景诗 其八 觉华烟雨》
明代·陈靖吉

江心楼阁梵王宫，三千世界疑虚空。渔村相对一水隔，竹篱茅舍有无中。

半开霁景更奇特，远树参差青历历。一图水墨海天秋，今古不知谁捲得。

作者简介：陈靖吉，东莞人。明太祖洪武初举文学，授广州府训导。好称诗，与何潜渊、罗泰同主东莞凤冈诗社。有《陈靖吉诗稿》。清康熙《东莞县志》卷一二有传。